**august 2025**

**Situaţia statistică a şomajului înregistrat la 31 iulie 2025**

**Comunicat de presă**

**5.03% rata șomajului înregistrat în județul Harghita în luna iulie 2025**

La sfârșitul lunii iulie 2025, rata șomajului înregistrat la nivelul județului Harghita a fost de 5,03%, mai mică decât cea din luna anterioară cu 0,03 pp şi mai mare față de cea din luna iulie a anului 2024 cu 0,47 pp.

Numărul total de șomeri la sfârșitul lunii iulie 2025 a fost de 6039 persoane, mai mic cu 36 de persoane față de cel înregistrat la sfârșitul lunii anterioare.

Din totalul șomerilor înregistrați la 31.07.2025, de 6039 persoane, 1428 au fost șomeri indemnizați și 4611 neindemnizați. Numărul șomerilor indemnizați a crescut cu 11 persoane față de luna precedentă, iar numărul șomerilor neindemnizați a scăzut cu 47 persoane față de luna precedentă.

Ponderea șomerilor neindemnizați în numărul total al șomerilor (76,35%) a scăzut față de luna precedentă cu 0.32 pp.

Numărul şomerilor femei la 31 iulie 2025 era de 3.028 de persoane (cu o creștere față de luna precedentă de 4 persoane), în timp ce numărul şomerilor bărbaţi era de 3.011 de persoane (observându-se o scădere a acestora cu 40 persoane).

Referitor la şomajul înregistrat pe sexe, în luna iulie 2025, rata şomajului masculin a scăzut cu 0,06 pp (de la 4,40% în luna iunie la 4,34% în luna iulie), iar rata şomajului feminin a crescut cu 0,01 pp, de la 5,95% în luna iunie la 5,96% în luna iulie.

Pe medii de rezidență, numărul șomerilor la sfârșitul lunii iulie 2025 se prezintă astfel: 1.743 șomeri provin din mediul urban (o scădere cu 47 persoane) și 4.296 șomeri provin din mediul rural (creștere cu 11 persoane).

Cei mai mulți șomeri la sfârșitul lunii iulie 2025, aveau vârsta cuprinsă între 40-49 ani (1486), urmați de cei cu vârsta între 30-39 ani (1253), cei cu vârsta peste 55 ani (1064), apoi urmați de cei cu vârsta între 50-55 ani (986), urmați de cei cu vârsta de sub 25 ani (792), cei mai puțini șomeri fiind persoanele cu vârsta cuprinsă între 25-29 ani (458).

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 48,50% (19% din total șomeri declarând că sunt fără studii), urmat de șomerii cu nivel de instruire gimnazial care reprezintă 23,56% din totalul șomerilor înregistrați, apoi cei cu studii liceale (13,18%), urmat de cei cu studii profesionale ( 10.68%) și cei cu studii universitare (2,80%), iar cei cu studii postliceale reprezintă cel mai mic procent din total 1,28%.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.